CELEX: 22013D0185
Language: hu
Date: 2013-11-08 00:00:00
Title: Az EGT Vegyes Bizottság 185/2013 határozata ( 2013. november 8. ) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról

27.3.2014   
            
            
               HU
            
            
               Az Európai Unió Hivatalos Lapja
            
            
               L 92/10
            
         
      AZ EGT VEGYES BIZOTTSÁG 185/2013 HATÁROZATA
   
   (2013. november 8.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               Az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról szóló, 2012. február 10-i 6/2012 EGT vegyes bizottsági határozat (1) elhagyta az EGT-megállapodás II. melléklete I. fejezete 1. pontjának szövegét.
            
         
               (2)
            
            
               A 6/2012 határozat tévesen hatályon kívül helyezte a gépjárművek elülső aláfutásgátlásával kapcsolatos tagállami jogszabályok közelítéséről és a 70/156/EGK tanácsi irányelv módosításáról szóló, 2000. június 26-i 2000/40/EK európai parlamenti és tanácsi irányelvet (2), valamint a gépjárművek és pótkocsijaik fűtéséről, a 70/156/EGK tanácsi irányelv módosításáról és a 78/548/EGK tanácsi irányelv hatályon kívül helyezéséről szóló, 2001. szeptember 27-i 2001/56/EK európai parlamenti és tanácsi irányelvet (3), amely irányelvek a II. melléklet I. fejezetének 1. pontja alatti francia bekezdésekként bele voltak foglalva az EGT-megállapodásba.
            
         
               (3)
            
            
               A 2000/40/EK irányelvet ezért bele kell foglalni az EGT-megállapodásba.
            
         
               (4)
            
            
               A 2001/56/EK irányelvet ezért bele kell foglalni az EGT-megállapodásba.
            
         
               (5)
            
            
               Az EGT-megállapodásba foglalt 661/2009/EK európai parlamenti és tanácsi rendelet (4)2014. november 1-jei hatállyal hatályon kívül helyezi a 2000/40/EK és a 2001/56/EK irányelvet, amelyeket ezért 2014. november 1-jei hatállyal hatályon kívül kell helyezni.
            
         
               (6)
            
            
               Az EGT-megállapodás II. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás II. mellékletének I. fejezete a 45zzr. pont (523/2012/EU bizottsági rendelet) után a következő pontokkal egészül ki:
   
               „45zzs.
            
            
               
                  32000 L 0040: Az Európai Parlament és a Tanács 2000. június 26-i 2000/40/EK irányelve a gépjárművek elülső aláfutásgátlásával kapcsolatos tagállami jogszabályok közelítéséről és a 70/156/EGK tanácsi irányelv módosításáról (HL L 203., 2000.8.10., 9. o.).
            
         
               45zzt.
            
            
               
                  32001 L 0056: Az Európai Parlament és a Tanács 2001. szeptember 27-i 2001/56/EK irányelve a gépjárművek és pótkocsijaik fűtéséről, a 70/156/EGK tanácsi irányelv módosításáról és a 78/548/EGK tanácsi irányelv hatályon kívül helyezéséről (HL L 292., 2001.11.9., 21. o.)”.
            
         2. cikk
   Az EGT-megállapodás II. melléklete I. fejezete 45zzs. pontjának (2000/40/EK európai parlamenti és tanácsi irányelv) és 45zzt. pontjának (2001/56/EK európai parlamenti és tanácsi irányelv) szövegét 2014. november 1-jei hatállyal el kell hagyni.
   3. cikk
   Ez a határozat 2013. november 9-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (5).
   4. cikk
   Ezt a határozatot az Európai Unió Hivatalos Lapja EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. november 8-án.
      
         
            az EGT Vegyes Bizottság részéről
         
         
            az elnök
         
         Thórir IBSEN
         
      
   
   
      (1)  HL L 161., 2012.6.21., 10. o.
   
      (2)  HL L 203., 2000.8.10., 9. o.
   
      (3)  HL L 292., 2001.11.9., 21. o.
   
      (4)  HL L 200., 2009.7.31., 1. o.
   
      (5)  Alkotmányos követelmények fennállását nem jelezték.